Azərbaycan Respublikasının Əmək və Əhalinin Sosial Müdafiəsi Nazirliyinin Kollegiyasının “\_\_\_”“\_\_\_\_\_\_\_\_” 2022-ci il tarixli \_\_\_\_\_\_\_\_\_\_\_\_\_nömrəli Qərarı ilə təsdiq edilmişdir

**İşsizlikdən sığorta ödənişinin təyin edilməsi**

**xidmətinin**

**Pasportu**

**Xidmətin adı:**

İşsizlikdən sığorta ödənişinin təyin edilməsi

**Xidmətin məzmunu:**

Bu xidmət işsizlikdən sığorta ödənişinin hesablanması və ödənilməsi ilə bağlı münasibətləri əhatə edir. İşsizlikdən sığorta ödənişi almaq hüququ olan şəxslərə sığorta ödənişinin ödənilməsi yolu ilə sığortaolunanların itirilmiş əməkhaqlarının kompensasiya olunması bu xidmətin əsas mahiyyətini təşkil edir.

**Xidmətin aid olduğu təsnifat:**

Əmək və məşğulluq

**Xidməti həyata keçirən dövlət qurumunun adı:**

Azərbaycan Respublikasının Əmək və Əhalinin Sosial Müdafiəsi Nazirliyinin (Nazirlik) tabeliyində Dövlət Məşğulluq Agentliyinin (Agentlik) yerli qurumları

Nazirliyin tabeliyində Dayanıqlı və Operativ Sosial Təminat Agentliyi (Dost Agentliyi)

**Xidmətin hüquqi əsası:**

“Məşğulluq haqqında” Azərbaycan Respublikasının Qanunu

“İşsizlikdən sığorta haqqında” Azərbaycan Respublikasının Qanunu

Azərbaycan Respublikası Prezidentinin 2011-ci il 16 fevral tarixli 386 nömrəli Fərmanı ilə təsdiq edilmiş “Azərbaycan Respublikasının Əmək və Əhalinin Sosial Müdafiəsi Nazirliyi haqqında Əsasnamə”

“Dayanıqlı və Operativ Sosial Təminat Agentliyinin fəaliyyətinin təmin edilməsi haqqında” Azərbaycan Respublikası Prezidentinin 2018-ci il 10 dekabr tarixli 387 nömrəli Fərmanı

Azərbaycan Respublikası Prezidentinin 2020-ci il 30 iyun tarixli 1077 nömrəli Fərmanı ilə təsdiq edilmiş “Dövlət Məşğulluq Agentliyinin Nizamnaməsi”

Azərbaycan Respublikası Nazirlər Kabinetinin 2017-ci il 29 dekabr tarixli 620 nömrəli Qərarı ilə təsdiq edilmiş “Sığorta ödənişinin verilməsi Qaydası”

**Xidmətin həyata keçirilmə formaları:**

Xidmət yerinə şəxsən gəlməklə;

Özünəxidmət (Elektron sistemlər vasitəsilə)

**Xidmətin həyata keçirilməsi və nəticəsi barədə məlumatlandırma forması:**

Elektron qaydada

Çağrı mərkəzi vasitəsilə

SMS vasitəsilə

Poçt xidməti vasitəsilə

Yerində (şifahi və ya yazılı)

**Xidmətin həyata keçirilməsinin nəticəsi:**

İşsizlikdən sığorta ödənişinin təyin edilməsi və ya sığorta ödənişinin təyin edilməsindən imtina edilməsi barədə qərar qəbul edilir.

**Xidmət istifadəçisi barədə məlumat:**

Fiziki şəxslər

**Xidmətin həyata keçirilməsi müddəti, xidmət haqqı, xidmət ödənişli olduqda ödənilmə üsulları:**

|  |  |
| --- | --- |
| Müddət | 20 dəqiqə |
| Xidmət haqqı | Ödənişsiz |

**Xidmətin həyata keçirilməsi üçün müraciətlərin qəbulunun vaxtı və müddəti:**

Elektron qaydada 7/24

Digər hallarda iş günlərində iş saatları ərzində

**Xidmətin göstərilmə yeri:**

Agentliyin yerli qurumları

DOST Agentliyinin DOST mərkəzləri

**Xidmətin həyata keçirilməsinin dayandırılması və ya ondan imtina edilməsinin hüquqi əsasları:**

Sənədlərin natamamlığı

Hüquqi əsasın olmaması

**Xidmətin həyata keçirilməsi üçün tələb olunan sənədlər və onların təqdimedilmə forması**:

**Şəxsiyyət vəsiqəsinin surəti**

Əcnəbinin və ya vətəndaşlığı olmayan şəxsin daimi və ya müvəqqəti yaşamaq üçün icazə vəsiqəsi - Kağız daşıyıcıda (Əsli və ya notariat qaydada təsdiq edilmiş surəti)

**Xidmətin həyata keçirilməsi üçün inzibati prosedurlar:**

“İşsizlikdən sığorta haqqında” Azərbaycan Respublikası Qanununun 17.1-ci maddəsinə əsasən şəxs işsizlikdən sığorta ödənişi avtomatlaşdırılmış qaydada təyin olunur. Sığorta ödənişinin avtomatlaşdırılmış qaydada təyin edilməsi üçün tələb olunan sənədlər (məlumatlar) tam olmadıqda isə həmin sənədlərin (məlumatların) təqdim olunmasına dair Nazirliyin Mərkəzləşdirilmiş elektron informasiya sistemi (MEİS) vasitəsilə sığortaolunanın elektron ünvanına və mobil telefonuna (olduğu halda) bildiriş göndərilir. Bu halda Azərbaycan Respublikası Nazirlər Kabinetinin 2017-ci il 29 dekabr tarixli 620 nömrəli Qərarı ilə təsdiq edilmiş “Sığorta ödənişinin verilməsi” Qaydasının (bundan sonra – Qayda) 5.2-ci bəndinə əsasən sığorta ödənişini almaq hüququ olan şəxsin müraciətinə “Məşğulluq” altsistemi tərəfindən 10 gün ərzində baxılaraq, sığorta ödənişinin təyin edilməsi və ya təyin edilməsindən imtina edilməsi barədə qərar qəbul olunur. Sığorta ödənişinin təyin edilməsi və ya təyin edilməsindən imtina edilməsi barədə məlumat sığorta ödənişi alan şəxsin elektron kabinetində yerləşdirilir və (və ya) ismarıc onun mobil telefon nömrəsinə göndərilir.

Xidmətin göstərilməsi üçün Agentliyin yerli qurumlarına və ya DOST mərkəzlərinə yaxınlaşmış şəxsin işsizlikdən sığorta ödənişi almaq hüququ MEİS vasitəsilə yoxlanılır və MEİS-in müvafiq altsistemlərindən əldə edilmiş məlumatlar müraciətə əlavə edilir.

Sığorta ödənişinin verilməsinə və ya verilməsinin dayandırılmasına, ödənişin məbləğinin dəyişdirilməsinə səbəb ola biləcək hallardan biri baş verdikdə, sığorta ödənişi təyin edilən şəxs bu barədə 10 (on) iş günündən gec olmayaraq Agentliyin yerli qurumlarına və ya DOST mərkəzinə məlumat verməlidir.

**Xidmətlərdən istifadə zamanı yaranan mübahisələrin məhkəməyəqədər (məhkəmədənkənar) həlli imkanları barədə məlumatlar:**

"İnzibati icraat haqqında" Azərbaycan Respublikası Qanununun 71-72-ci maddələrinə əsasən xidmət istifadəçiləri xidmətin göstərilməsindən edilən imtinadan 30 gün müddətində yuxarı səlahiyyətli orqana inzibati qaydada şikayət verə bilər. İnzibati şikayətin forması "İnzibati icraat haqqında" Azərbaycan Respublikası Qanununun 74-cü maddəsinə uyğun olmalıdır. Şikayətə daxil olduğu gündən "İnzibati icraat haqqında" Azərbaycan Respublikası Qanununun 78-ci maddəsinə əsasən 1 ay müddətində baxılır və mahiyyəti üzrə qərar qəbul edilir. Müəyyən edilmiş müddət ərzində qərar qəbul edilmədikdə və ya qəbul edilmiş qərarla razılaşmadıqda, şikayətçi məhkəməyə şikayət verə bilər.

**Xidmətin həyata keçirilməsində istifadə edilən informasiya sistemləri və ehtiyatları:**

“e-sosial” portalı

Nazirliyin Mərkəzləşdirilmiş elektron informasiya sistemi

**Xidmətin elektronlaşma səviyyəsi:**

Elektronlaşdırılmışdır

**Elektron xidmətin avtomatlaşdırma səviyyəsi:**

Avtomatlaşdırılmışdır